ศาสตราจารย์ **สิทธิชัย โภไคยอุดม** นักการเมืองและนักวิชาการชาวไทย อดีตรัฐมนตรีว่าการกระทรวงเทคโนโลยีสารสนเทศและการสื่อสาร ในรัฐบาลพลเอกสุรยุทธ์ จุลานนท์ ซึ่งเข้ารับตำแหน่งโดยการแต่งตั้งของคณะรัฐประหาร ตั้งแต่วันที่ 9 ตุลาคม พ.ศ. 2549 ถึงวันที่ 30 กันยายน พ.ศ. 2550 ศ.ดร.สิทธิชัย โภไคยอุดมก่อนหน้าที่จะดำรงตำแหน่งรัฐมนตรีฯ ได้รับตำแหน่งอธิการบดีของมหาวิทยาลัยเทคโนโลยีมหานคร

ประวัติ
-------

สิทธิชัย โภไคยอุดม เกิดเมื่อวันที่ 10 พฤศจิกายน พ.ศ. 2491 เป็นชาวนครราชสีมา  ศึกษาชั้นประถมศึกษาและมัธยมศึกษาตอนต้นที่โรงเรียนศิริวิทยากร จากนั้นจึงเข้าศึกษาต่อในกรุงเทพมหานครที่โรงเรียนเซนต์จอห์น ระหว่างที่ศึกษาที่โรงเรียนโรงเรียนเซนต์จอห์นได้รับทุน American Field Service Scholarship เพื่อไปศึกษาชั้นปี 12 ที่ โรงเรียนไฮสคูลเบลแอร์ ในเมืองเบลแอร์ ที่ตั้งอยู่ใน เคาน์ตีฮาร์ฟอร์ด รัฐแมริแลนด์ ในสหรัฐอเมริกา อีกทั้ง สิทธิชัย ยังเป็นสมาชิกของ National Honors Society สหรัฐอเมริกา เมื่อจบการศึกษาชั้น มศ.5 จากโรงเรียนเซนต์จอห์น ได้เข้าศึกษาที่คณะวิศวกรรมศาสตร์ จุฬาลงกรณ์มหาวิทยาลัย อยู่ประมาณสองเดือนก็ได้ทุนไปศึกษาต่อต่างประเทศจนสำเร็จการศึกษาในระดับปริญญาตรีทางวิศวกรรมจาก มหาวิทยาลัยนิวเซาท์เวลส์ ประเทศออสเตรเลีย โดยได้เกียรตินิยมอันดับ 1 และได้ทุนการศึกษา Colombo Plan ขณะกำลังศึกษาปริญญาตรี และจบการศึกษาในระดับปริญญาเอกเกี่ยวกับ Solid State Electronics โดยขณะศึกษาได้รับทุน Dean's Scholarship ที่มหาวิทยาลัยนิวเซาท์เวลส์

สิทธิชัย เริ่มเข้ารับราชการเป็นอาจารย์ที่สถาบันเทคโนโลยีพระจอมเกล้าเจ้าคุณทหารลาดกระบัง โดยได้ตำแหน่งรองศาสตราจารย์ในปี พ.ศ. 2521 หลังจากนั้นจึงลาออกจากตำแหน่งราชการในปี พ.ศ. 2533 และได้เข้ารับตำแหน่งเป็นอธิการบดีของมหาวิทยาลัยเทคโนโลยีมหานครในปีเดียวกัน 

นอกจากนี้ ยังดำรงตำแหน่งเป็น IEEE Fellow ในสาขา Circuits and Systems and Engineering Education ของสถาบันวิชาชีพวิศวกรไฟฟ้าและอิเล็กทรอนิกส์ (Institute of Electrical and Electronics Engineers,IEEE) ซึ่งเป็นคนไทยคนแรก และคนเดียวที่ดำรงตำแหน่งนี้

ผลงานและตำแหน่ง
---------------

* รางวัลผลงานวิจัยดีเด่นจากกองทัพบกด้านยุทโธปกรณ์ []
* เคยดำรงตำแหน่งกรรมการการสื่อสารแห่งประเทศไทย
* เคยดำรงตำแหน่งกรรมการพัฒนาพื้นที่ชายฝั่งทะเลตะวันออก []
* ได้รับทุนอาจารย์ที่ปรึกษาวิทยานิพนธ์ระดับปริญญาเอก จากโครงการกาญจนาภิเษก จากสำนักงานกองทุนสนับสนุนการวิจัย

วาทะที่ถูกวิพากษ์วิจารณ์
------------------------

มีการวิจารณ์การปฏิบัติหน้าที่ในตำแหน่งรัฐมนตรีว่าการกระทรวงเทคโนโลยีสารสนเทศและการสื่อสารของ สิทธิชัย โภไคยอุดม ในสื่อสาธารณะทั้งของไทยและต่างประเทศ  โดยเฉพาะในประเด็น โอเพนซอร์ส OLPC และการกีดกันการเข้าถึงข่าวสารข้อมูล เขาปิดกั้นการเข้าถึงเว็บไซต์ยูทูบในประเทศไทย ในปี พ.ศ. 2550

### ซอฟต์แวร์โอเพนซอร์ส

เนื่องจากสิทธิชัย โภไคยอุดม ได้กล่าววิพากษ์วิจารณ์โอเพนซอร์สตามที่เป็นข่าวในเว็บหนังสือพิมพ์ โดยวิพากษ์วิจารณ์ว่าซอฟต์แวร์โอเพนซอร์สส่วนมากมีคุณภาพต่ำ เพราะซอฟต์แวร์โอเพนซอร์สไม่มีทรัพย์สินทางปัญญา ทุกคนสามารถใช้ได้ และไอเดียทุกอย่างกลายเป็นของสาธารณะ นอกจากลินุกซ์แล้วซอฟต์แวร์โอเพนซอร์สส่วนมากถูกปล่อยปะละเลยไม่มีการพัฒนาและมีคุณภาพต่ำ ถ้าหากไม่มีใครทำรายได้จากซอฟต์แวร์นั้นได้ ซอฟต์แวร์โอเพนซอร์สจะไม่มีการพัฒนาและถูกปล่อยให้ล้าสมัยไป และได้ตั้งคำถามว่าในมุมมองของนักพัฒนาซอฟต์แวร์ ถ้าสามารถเขียนโค้ดได้ดี ทำไมจึงต้องแจกจ่ายซอร์สโค้ด ประเทศไทยสามารถเขียนโค้ดได้ดีโดยไม่ต้องเป็นโอเพนซอร์ส จนเป็นที่วิพากษ์วิจารณ์ทั้งในสื่อไทยและต่างประเทศ[]

เทพพิทักษ์ การุญบุญญานันท์ นักพัฒนาซอฟต์แวร์เสรี ได้แสดงความคิดเห็นการวิจารณ์ดังกล่าวลงในบล็อกส่วนตัว  โดยได้ตอบว่าซอฟต์แวร์โอเพนซอร์สนั้นมีลิขสิทธิเช่นกัน ไม่ใช่สมบัติของสาธารณะ โดยยกกรณีตัวอย่างของโปรแกรม thailatex ที่เป็นซอฟต์แวร์โอเพนซอร์ส เมื่อต้องการเปลี่ยนสัญญาอนุญาตต้องขออนุญาตเจ้าของซอฟต์แวร์นั้นก่อน นอกจากนั้นบุคคลสามารถทำรายได้จากซอฟต์แวร์โอเพนซอร์สได้โดยยกตัวอย่างของบริษัทเรดแฮต เทพพิทักษ์ การุญบุญญานันท์ยังได้ยกตัวอย่างหลายโปรแกรมที่ไม่ใช่ ลินุกซ์ แต่ก็มีคุณภาพดีเช่น Apache Squid ดรูปาล และอื่นๆ และยังให้เหตุผลถึงการแจกจ่ายซอร์สโด้ดของตนว่า การพัฒนาโปรแกรมแบบโอเพนซอร์สเป็นการพัฒนาแบบพึ่งพาอาศัยซึ่งกันและกัน ยิ่งไปกว่านั้นถ้าหากสามารถเขียนโปรแกรมออกมาได้ดีย่อมกล้านำออกมาให้คนอื่นดู บางคนได้แสดงความคิดเห็นกลับด้วยการเขียนจดหมายเปิดผนึกแสดงความไม่เห็นด้วยกับการวิจารณ์ในบล็อกของตัวเอง อย่างไรก็ตามรศ.ดร.สิทธิชัยก็ได้ยอมรับว่าเข้าใจผิดและได้ขอโทษในเรื่องที่เกิดขึ้นแล้ว

### คอมพิวเตอร์ 100 เหรียญ

เคยมีข่าวว่าดร.สิทธิชัยคิดจะไม่ดำเนินเรื่องการจัดซื้อ OLPC หรือเครื่องคอมพิวเตอร์ราคา 100 ดอลลาร์สหรัฐ โดยให้เหตุผลว่าเหมือนของเด็กเล่น เพราะมีประสิทธิภาพต่ำและข้อจำกัดในการใช้งานโปรแกรม จึงควรจัดซื้อเครื่องที่มีความสามารถสูงกว่าแทน โดยไม่ได้คิดจะล้มโครงการคอมพิวเตอร์ราคาประหยัด อย่างไรก็ตามหลังจากคณะทำงาน OLPC ในประเทศไทยเข้าชี้แจง มีข่าวตามมาว่าดร.สิทธิชัยจะสนับสนุนโครงการ OLPC แต่ไม่ใช่คนที่ตัดสินใจเรื่องนี้โดยตรง

### ปรับค่าบริการโทรศัพท์เคลื่อนที่ขึ้น

ดร.สิทธิชัยต้องการปรับขึ้นค่าบริการโทรศัพท์มือถือ โดยอ้างว่าการแข่งขันด้านราคา 
ทำให้ประชาชนที่มีฐานะยากจนใช้โทรศัพท์มือถือมากขึ้น และต้องเสียค่าบริการ
แนวความคิดนี้ถูกสาธารณชนวิพากษ์วิจารณ์อย่างกว้างขวางทันที

การลาออกจากตำแหน่งรัฐมนตรีว่าการกระทรวงไอซีที
---------------------------------------------

เมื่อวันที่ 20 กันยายน พ.ศ.​ 2550 คณะกรรมการป้องกันและปราบปรามการทุจริตแห่งชาติ หรือ ปปช. ได้ระบุว่านายสิทธิชัยเป็นหนึ่งในสามรัฐมนตรีถือครองหุ้นในห้างหุ้นส่วนหรือบริษัทเกินกว่าร้อยละ 5 ของจำนวนหุ้นทั้งหมดที่จำหน่ายได้ ซึ่งถือเป็นการไม่ปฏิบัติตาม พ.ร.บ.การจัดการหุ้นส่วนและหุ้นของรัฐมนตรี พ.ศ. 2543 (อีกสองคนคือ นางอรนุช โอสถานนท์ รัฐมนตรีช่วยว่าการกระทรวงพาณิชย์ และนายอารีย์ วงศ์อารยะ รัฐมนตรีว่าการกระทรวงมหาดไทย) อย่างไรก็ตามยังมีข้อถกเถียงว่า พ.ร.บ. ดังกล่าวเป็นกฎหมายประกอบรัฐธรรมนูญ พ.ศ. 2540 ในขณะที่ช่วงเวลาที่แต่งตั้งคณะรัฐมนตรีนั้นใช้รัฐธรรมนูญชั่วคราว พ.ศ. 2549

วันที่ 21 กันยายน พ.ศ. 2550 นายสิทธิชัยได้ประกาศลาออกจากตำแหน่ง โดยให้เหตุผลว่าไม่ต้องการถูกวิพากษ์วิจารณ์ และไม่ได้ปกปิดหุ้น เพียงแต่ไม่เข้าใจข้อกฎหมายอย่างชัดเจน โดยใบลาออกจะมีผลวันที่ 30 กันยายน พ.ศ. 2550

เครื่องราชอิสริยาภรณ์
---------------------

* พ.ศ. 2550 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
* พ.ศ. 2531 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)

อ้างอิง
-------

1. ↑  พระบรมราชโองการ ประกาศ แต่งตั้งรัฐมนตรี (คณะรัฐมนตรี ชุดที่มี พลเอก สุรยุทธ์ จุลานนท์ เป็นนายกรัฐมนตรี)
2. ↑  *เปิดใจ "รศ.ดร.สิทธิชัย โภไคยอุดม" วิศวกรนักวิจัยระดับโลกหนึ่งเดียวในไทย*[*ลิงก์เสีย*] จากคมชัดลึก
3. ↑  ชีวประวัติ เก็บถาวร 2007-06-04 ที่ เวย์แบ็กแมชชีน จากเว็บรัฐบาลไทย
4. ↑  "รู้จัก "สิทธิชัย โภไคยอุดม" รมต.ไอซีทีคนใหม่". คลังข้อมูลเก่าเก็บจากแหล่งเดิมเมื่อ 2006-11-18. สืบค้นเมื่อ 2006-11-17.
5. ↑   *Thai IT Minister Slams Open Source* ข่าวจากสแลชดอต (อังกฤษ)
6. ↑  *Open-Source condemned by Thai Minister* เก็บถาวร 2007-09-30 ที่ เวย์แบ็กแมชชีน ข่าวจากดิกก์ (อังกฤษ)
7. ↑  *รมว. ICT คนใหม่กับวิสัยทัศน์ต่อโอเพ่นซอร์ส* ข่าวจากบล็อกนัน
8. ↑  *สนช.ติง กม.คุมเว็บไซต์อาจลิดรอนสิทธิ* เก็บถาวร 2012-12-24 ที่ เวย์แบ็กแมชชีน ข่าวจากผู้จัดการออนไลน์
9. ↑  *วิสัยทัศน์ ยักษ์เขียวตาเดียว* ข่าวจากประชาไท
10. ↑  สำนักข่าวThe Nation สืบค้นเมื่อ 31 สิงหาคม พ.ศ. 2550
11. ↑  *U-TURN AT ICT MINISTRY*[*ลิงก์เสีย*] ข่าวจากบางกอกโพสต์ (อังกฤษ)
12. ↑  MICT Vision บล็อกส่วนตัวของ เทพพิทักษ์ การุญบุญญานันท์
13. ↑  จดหมายเปิดผนึก ถึง รมว. กระทรวง ICT เก็บถาวร 2006-12-14 ที่ เวย์แบ็กแมชชีน จากบล็อกนัน
14. ↑  ข่าวจากบล็อกนันเรื่องรายงานการเข้าพบรัฐมนตรีว่าการกระทรวง ICT
15. ↑  สิทธิชัยกดปุ่ม คอมพ์เอื้ออาทรพันธุ์ใหม่ ผู้ผลิตผู้ค้าแนะศึกษาข้อผิดพลาดในอดีตมาเป็นบทเรียน
16. ↑  ทีม OLPC-TH เข้าพบ รมว.ไอซีที
17. ↑  ข่าวเกี่ยวกับแนวคิดในการปรับขึ้นค่าบริการโทรศัพท์มือถือจากไทยรัฐ
18. ↑  ข่าวแนวคิดในการปรับขึ้นค่าบริการโทรศัพท์มือถือจากบล็อกนัน
19. ↑  โพสต์ทูเดย์ - รมต.ขิงแก่ ถือหุ้น5% ไม่ผิด [*ลิงก์เสีย*]
20. ↑  โพสต์ทูเดย์ - รมว.ไอซีที แถลงลาออก[*ลิงก์เสีย*]
21. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย เก็บถาวร 2010-10-10 ที่ เวย์แบ็กแมชชีน, เล่ม ๑๒๔ ตอนที่ ๑๘ ข หน้า ๒๙, ๕ ธันวาคม ๒๕๕๐
22. ↑  ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์ เก็บถาวร 2016-03-04 ที่ เวย์แบ็กแมชชีน, เล่ม ๑๐๕ ตอนที่ ๒๐๑ ง ฉบับพิเศษ หน้า ๔๐, ๓ ธันวาคม ๒๕๓๑

แหล่งข้อมูลอื่น
---------------

* ประวัติ รศ.ดร. สิทธิชัย โภไคยอุดม เก็บถาวร 2007-06-04 ที่ เวย์แบ็กแมชชีน จากเว็บรัฐบาลไทย
* รศ.ดร. สิทธิชัย โภไคยอุดม[*ลิงก์เสีย*] จากเว็บกระทรวงเทคโนโลยีสารสนเทศและการสื่อสาร
* ประวัติ ศ.ดร. สิทธิชัย โภไคยอุดม เก็บถาวร 2006-11-05 ที่ เวย์แบ็กแมชชีน จากเว็บมหาวิทยาลัยเทคโนโลยีมหานคร


| ก่อนหน้า |  | สิทธิชัย โภไคยอุดม |  | ถัดไป |
| --- | --- | --- | --- | --- |
| **สรอรรถ กลิ่นประทุม** |  |  **รัฐมนตรีว่าการกระทรวงเทคโนโลยีสารสนเทศและการสื่อสาร** (9 ตุลาคม พ.ศ. 2549 - 30 กันยายน พ.ศ. 2550) |  | **มั่น พัธโนทัย** |

| * ด
* ค
* ก
คณะรัฐมนตรีคณะที่ 56 ของไทย |
| --- |
| นายกรัฐมนตรี | 
* **สุรยุทธ์ จุลานนท์**

 |
| รองนายกรัฐมนตรี | 
* ~~หม่อมราชวงศ์ปรีดิยาธร เทวกุล~~
* โฆสิต ปั้นเปี่ยมรัษฎ์
* ไพบูลย์ วัฒนศิริธรรม
* สนธิ บุญยรัตกลิน

 |
| สำนักนายกรัฐมนตรี | 
* ทิพาวดี เมฆสวรรค์
* ธีรภัทร์ เสรีรังสรรค์
* ~~ประสิทธิ์ โฆวิไลกูล~~

 |
| กลาโหม | 
* บุญรอด สมทัศน์

 |
| การคลัง | 
* ~~หม่อมราชวงศ์ปรีดิยาธร เทวกุล~~
* ฉลองภพ สุสังกร์กาญจน์
* ~~*สมหมาย ภาษี*~~

 |
| การต่างประเทศ | 
* นิตย์ พิบูลสงคราม
* ~~*สวนิต คงสิริ*~~

 |
| การท่องเที่ยวและกีฬา | 
* สุวิทย์ ยอดมณี
* *ณัฐ อินทรปาณ*

 |
| การพัฒนาสังคมและความมั่นคงของมนุษย์ | 
* ไพบูลย์ วัฒนศิริธรรม
* *พลเดช ปิ่นประทีป*

 |
| เกษตรและสหกรณ์ | 
* ธีระ สูตะบุตร
* *รุ่งเรือง อิศรางกูร ณ อยุธยา*

 |
| คมนาคม | 
* ธีระ ห้าวเจริญ
* *สรรเสริญ วงศ์ชะอุ่ม*

 |
| ทรัพยากรธรรมชาติและสิ่งแวดล้อม | 
* ~~เกษม สนิทวงศ์ ณ อยุธยา~~
* ยงยุทธ ยุทธวงศ์ (รักษาราชการแทน)

 |
| เทคโนโลยีสารสนเทศและการสื่อสาร | 
* ~~สิทธิชัย โภไคยอุดม~~
* โฆสิต ปั้นเปี่ยมรัษฎ์ (รักษาราชการแทน)

 |
| พลังงาน | 
* ปิยสวัสดิ์ อัมระนันทน์

 |
| พาณิชย์ | 
* เกริกไกร จีระแพทย์
* ~~*อรนุช โอสถานนท์*~~

 |
| มหาดไทย | 
* ~~อารีย์ วงศ์อารยะ~~
* สุรยุทธ์ จุลานนท์
* *บัญญัติ จันทน์เสนะ*
* *ธีรวุฒิ บุตรศรีภูมิ*

 |
| ยุติธรรม | 
* ชาญชัย ลิขิตจิตถะ

 |
| แรงงาน | 
* อภัย จันทนจุลกะ

 |
| วัฒนธรรม | 
* ไขศรี ศรีอรุณ

 |
| วิทยาศาสตร์และเทคโนโลยี | 
* ยงยุทธ ยุทธวงศ์

 |
| ศึกษาธิการ | 
* วิจิตร ศรีสอ้าน
* *วรากรณ์ สามโกเศศ*

 |
| สาธารณสุข | 
* มงคล ณ สงขลา
* *มรกต กรเกษม*
* ~~*วัลลภ ไทยเหนือ*~~

 |
| อุตสาหกรรม | 
* โฆสิต ปั้นเปี่ยมรัษฎ์
* *ปิยะบุตร ชลวิจารณ์*

 |
| 
* ~~พ้นจากตำแหน่ง~~
* *รัฐมนตรีช่วยว่าการ*

 |

| * ด
* ค
* ก
รัฐมนตรีว่าการกระทรวงดิจิทัลเพื่อเศรษฐกิจและสังคม |
| --- |
| 

| รัฐมนตรีว่าการกระทรวงเทคโนโลยีสารสนเทศและการสื่อสาร |
| --- |
| 
* สุรพงษ์ สืบวงศ์ลี
* สุวิทย์ คุณกิตติ
* สรอรรถ กลิ่นประทุม
* สิทธิชัย โภไคยอุดม
* มั่น พัธโนทัย
* ระนองรักษ์ สุวรรณฉวี
* จุติ ไกรฤกษ์
* อนุดิษฐ์ นาครทรรพ
* พรชัย รุจิประภา
* อุตตม สาวนายน

 |

 |  |
| 

| รัฐมนตรีว่าการกระทรวงดิจิทัลเพื่อเศรษฐกิจและสังคม |
| --- |
| 
* พิเชฐ ดุรงคเวโรจน์
* พุทธิพงษ์ ปุณณกันต์
* ชัยวุฒิ ธนาคมานุสรณ์
* ประเสริฐ จันทรรวงทอง

 |

 |